
ՀՀ կառավարության որոշման նախագծի 

   Ներկայացված նախագծով առաջարկվում է Հայաստանի Հանրապետության ներքին գործերի նախարարությանն ամրացված պետական սեփականություն հանդիսացող, Մարզ Արարատ, համայնք Արտաշատ, քաղաք Արտաշատ, Օգոստոսի 23-ի փողոց 48/2 շինություն հասցեում գտնվող անշարժ գույքը (այսուհետ՝ Գույք) օտարել էլեկտրոնային աճուրդով՝ համաձայն հավելվածի:
Աճուրդով օտարման ենթակա Գույքի 1-ին էլեկտրոնային աճուրդի վաճառքի մեկնարկային գինը կսահմանվի հիմք ընդունելով Հայաստանի Հանրապետության կառավարության 2021 թվականի ապրիլի 15-ի N 587-Ն և Հայաստանի Հանրապետության կառավարության 2023 թվականի սեպտեմբերի 28-ի N 1667-Ն որոշումներով հաստատված կարգերի պահանջները՝ 2026 թվականի հուլիսի 17-ի դրությամբ Գույքի գնահատված շուկայական արժեքի 100 տոկոսի չափով՝ 84 600 000 ՀՀ դրամ՝ համաձայն որոշման նախագծի հավելվածի։
Նախագծով սահմանվել է, որ առաջին էլեկտրոնային աճուրդը չկայացած համարվելու դեպքում՝ կազմակերպել հերթական էլեկտրոնային աճուրդներ մինչև Գույքի հերթական էլեկտրոնային աճուրդների կազմակերպման վերջնաժամկետը՝ համաձայն հավելվածի։
Գնորդը պարտավոր է վճարել նաև Գույքի արժեքի որոշման ծառայությունների վճարը, որը կազմել է 184 368 ՀՀ դրամ (ներառյալ՝ ավելացված արժեքի հարկը)։
[bookmark: _heading=h.4qe9atojwv2r]Ստորև ներկայացվում է օտարման առաջարկվող Գույքի տվյալների վերաբերյալ համառոտ նկարագիր․
Մարզ Արարատ, համայնք Արտաշատ, քաղաք Արտաշատ, Օգոստոսի 23-ի փողոց 48/2 շինություն հասցեում գտնվող 296.6 քառ. մետր մակերեսով շենք-շինությունների զբաղեցրած, օգտագործման և սպասարկման համար հատկացված 0.03477 հեկտար հողամասի և 0.03303 հեկտար մակերեսով ընդհանուր բաժնային սեփականություն հանդիսացող հողամասի նկատմամբ սեփականատիրոջ 297/480 բաժնեմասի շուկայական արժեքին մոտարկված կադաստրային արժեքը կազմում է 3 703 196 ՀՀ դրամ, իսկ Գույքի գնահատված շուկայական արժեքում ներառված հատկացված հողամասի գնահատված շուկայական արժեքը 48 600 000 ՀՀ դրամ:
Գույքը ներկայումս չի շահագործվում, նախկինում հանդիսացել է հրշեջ փրկարարական ջոկատի շենք։ Նոր հրշեջ կայանի շենքը ներկայումս տեղակայված է ք․ Արտաշատ, Արամ Խաչատրյան 116 հասցեում։
Ըստ «Աբիտ» ՍՊԸ գնահատման գործակալության (այսուհետ՝ Գնահատող) կողմից 17.07.2026թ․ կազմված գնահատման հաշվետվության շենք-շինությունները կառուցվել են 1948թ․ և բաղկացած են 2 հարկից։ Գնահատողի կողմից շենք-շինությունների տեխնիկական վիճակը գնահատված է լավ։ Գույքի 1-ին հարկի մակերեսը կազմում է 241,5 քառակուսի մետր, իսկ 2-րդ հարկինը՝ 55,1 քառակուսի մետր։ Արտաքին հարդարումը՝ տուֆ, արտաքին պատերը՝ քարե, միջհարկային ծածկը՝ փայտե, տանիքը՝ թերթաքար, արտաքին դուռը՝ փայտե։ Գնահատողի կողմից ներքին հարդարման ընդհանուր գնահատականը 7 միավորանոց սանդղակով՝ 1,5 միավոր (նշված սանդղակով 1 միավորը համարվում է զրոյական վիճակ, իսկ 2 միավորը՝ վատ վիճակ)։ Տրանսպորտային մատչելիությունը գնահատված է՝ լավ։ Ենթակառուցվածքներից առկա են՝ ջրամատակարարում, էլեկտրամատակարարում և կոյուղի։
Հաշվի առնելով գույքի փաստացի վիճակը և դրա շահագործման նպատակով պահանջվող ներդրումների ծավալը՝ պետական գույքի արդյունավետ կառավարման տեսանկյունից Գույքը վարձակալությամբ տրամադրելը նպատակահարմար չէ, ուստի Գույքը առաջարկվում է ներկայացնել օտարման, ինչի արդյունքում պահանջվող ներդրումները կիրականացվեն գնորդի կողմից։
ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 6.7 կետով հաստատվել է «Պետական գույքի արդյունավետ կառավարում» բաժինը։ Ծրագրի համաձայն սահմանվել է գույքի արդյունավետության և գրավչության բարձրացմանը, միասնական բազայի հաշվառմանը, բնակչության սոցիալ-տնտեսական խնդիրների լուծմանն ուղղված մի շարք կատարման ենթակա միջոցառումներ։ Մարզ Արարատ, համայնք Արտաշատ, քաղաք Արտաշատ, Օգոստոսի 23-ի փողոց 48/2 շինություն հասցեում գտնվող անշարժ գույքի օտարումը բխում է ՀՀ կառավարության 2021-2026թթ. ծրագրի պահանջներից։
«Պետական գույքն օտարելու մասին» ՀՀ կառավարության որոշման նախագծի ընդունման արդյունքում նախատեսվում է Հայաստանի Հանրապետության պետական բյուջե ապահովել լրացուցիչ դրամական մուտքեր։
